b'\n_START_ARTICLE_\nKauko Kokkonen\n_START_PARAGRAPH_\nKauko Arvid Kokkonen (31. maaliskuuta 1916 Nurmij\xc3\xa4rvi \xe2\x80\x93 7. lokakuuta 1992 Helsinki) oli suomalainen n\xc3\xa4yttelij\xc3\xa4. Kokkonen esiintyi usein sivurooleissa, muun muassa Spede Pasasen elokuvissa kuten Millipilleri, Kahdeksas veljes, Leikkikalugangsteri ja Tup-akka-lakko._NEWLINE_Kokkosella oli pitk\xc3\xa4 ura, joka kesti yli 50 vuotta. H\xc3\xa4n esiintyi sivurooleissa Komisario Palmu -elokuvissa, Kaasua, komisario Palmu! ja T\xc3\xa4hdet kertovat, komisario Palmu. Kokkonen esiintyi my\xc3\xb6s elokuvissa T\xc3\xa4\xc3\xa4ll\xc3\xa4 Pohjant\xc3\xa4hden alla, Kankkulan kaivolla, Pieni luutatytt\xc3\xb6, Pekka Puup\xc3\xa4\xc3\xa4, Villin Pohjolan salattu laakso, Pekka ja P\xc3\xa4tk\xc3\xa4 Suezilla, Pekka ja P\xc3\xa4tk\xc3\xa4 mestarimaalareina, Radio tekee murron ja SF-paraati. _NEWLINE_Isokokoinen ja roteva Kokkonen n\xc3\xa4htiin usein poliisin sivuroolissa._NEWLINE_Kokkonen muistetaan my\xc3\xb6s teatterin\xc3\xa4yttelij\xc3\xa4n\xc3\xa4. H\xc3\xa4n esiintyi pitk\xc3\xa4\xc3\xa4n Radioteatterissa.'